Bombaški napadi u Iraku
U eksplozijama dve bombe ispred jedne državne zgrade severno od Bagdada poginulo najmanje 35 ljudi
U dve eksplozije ispred državne zgrade u gradu Tadžiju, dvadesetak kilometara severno od Bagdada, poginulo je najmanje 35 ljudi. Irački funkcioneri kažu da su jedan automobil bomba i još jedna eksplozivna naprava eksplodirali danas u gradu Tadži, oko 20 kilometara severno od prestonice. Pored poginulih, u eksplozijama je ranjeno više od 20 ljudi. Za sada niko nije preuzeo odgovornost. U odvojenom incidentu, jedna raketa pala je kasno danas unutar utvrđene bagdadske Zelene zone, usmrtivši najmanje četvoro ljudi. U ranijem današnjem talasu napada na iračke policajce i vojnike ubijeno je najmanje osmoro. Nasilje u Iraku znatno je opalo posle vrhunca sektaških nasilja 2006. i 2007. godine, ali sunitski pobunjenici i šiitski ekstremisti i dalje podmeću eksplozije i vrše druge napade, pretežno na pripadnike iračkih snaga bezbednosti.